ຄະ​ນະ​ກຳ​ມະ​ການ ອີ​ຈິບ ຮັບ​ຮອງ​ເອົາ ຮ່າງ ລັດ​ຖະ​ທຳ​ມະ​ນູນ ສະ​ບັບ​ໃໝ່
ບັນດາສະມາຊິກ ໜ່ວຍງານແກ້ໄຂ ກົດໝາຍລັດຖະທຳມະນູນ ຂອງອີຈິບ ຣັບຜ່ານຮ່າງລັດ​ຖະ​ທຳ​ມະ​ນູນ ສະບັບໃໝ່.
ຄະນະບຸກຄົນຈຸນຶ່ງ ທີ່ມີສະມາຊິກ 50 ຄົນດ້ວຍກັນ ທີ່ມີພາລະ ກິດເພື່ອທຳການດັດແປງແກ້ໄຂລັດຖະທຳມະນູນຂອງອີຈິບໄດ້ ຮັບຜ່ານຮ່າງກົດໝາຍລັດຖະທຳມະນູນໃໝ່ສະບັບນຶ່ງທີ່ຮວມ ທັງການປ່ຽນແປງຕ່າງໆໃນແຜນການໂອນອຳນາດຂອງຄະນະ ລັດຖະບານຮັກສາການຊົ່ວຄາວ ແລະຂໍ້ກຳນົດຕ່າງໆສຳລັບ ເວລາໃດທີ່ພວກທະຫານຈະສາມາດດຳເນີນຄະດີພວກພົນລະ ເຮືອນໄດ້ ຮ່າງກົດໝາຍລັດຖະທຳມະນູນສະບັບໃໝ່ນີ້ຈະຕ້ອງໄດ້ຮັບການລົງມະຕິຮັບເອົາໂດຍປະຊາຊົນຜູ້ ປ່ອນບັດ ແລະຈະໃຊ້ແທນເອກະສານທີ່ນິຍົມສາສະໜາອິດສະລາມທີ່ມີຜົນໃຊ້ເປັນກົດໝາຍພາຍ ໃຕ້ອະດີດປະທານາທິບໍດີ Mohamed Morsi ທີ່ໄດ້ຖືກປົດອອກຈາກຕຳແໜ່ງໄປນັ້ນ ຄາດວ່າ ຈະມີການລົງປະຊາມະຕິຮັບເອົາຮ່າງກົດໝາຍດັ່ງກ່າວໃນເດືອນໜ້ານີ້ ຮ່າງກົດໝາຍດັ່ງກ່າວຮຽກຮ້ອງໃຫ້ມີການເລືອກຕັ້ງປະທານາທິບໍດີແລະສະມາຊິກລັດຖະສະພາ ດ້ວຍການດຳເນີນຂັ້ນຕອນການເລືອກຕັ້ງປະທານາທິບໍດີເລີ້ມຂຶ້ນພາຍໃນ 90 ມື້ແລະການເລືອກ ຕັ້ງສະມາຊິກລັດຖະສະພາພາຍໃນ 6 ເດືອນ ແຜນການໄລຍະຂ້າມຜ່ານນີ້ບົ່ງໄວ້ວ່າການປ່ອນ ບັດເລືອກຕັ້ງເອົາສະມາຊິກລັດຖະສະພາຈະເກີດຂຶ້ນກ່ອນ ແຕ່ຮ່າງລັດຖະທຳມະນູນນີ້ຈະເປີດທາງ ໃຫ້ມີການປ່ອນບັດເລືອກຕັ້ງເອົາປະທານາທິບໍດີ ກົດບັດດັ່ງກ່າວ ຈະເຮັດໃຫ້ທະຫານ ສາມາດດຳເນີນຄະດີພວກພົນລະເຮືອນໄດ້ ແຕ່ລະບຸໄວ້ຢ່າງ ເຈາະຈົງວ່າ ການດຳເນີນຄະດີນັ້ນຈະສາມາດປະຕິບັດໄດ້ໃນສະເພາະຄະດີຕ່າງໆທີ່ພົວພັນກັບ ຄວາມຜິດຕ່າງໆເຊັ່ນ ການໂຈມຕີໂດຍກົງຕໍ່ພວກທະຫານ ສະຖານທີ່ຕ່າງໆ ຫຼືອຸບປະກອນຂອງ ກອງທັບເທົ່ານັ້ນ